અંદાજે ૫૦ અબજ ડોલરનું નુકસાન
વાવાઝોડાગ્રસ્ત અમેરિકનો વીજળી વિના પરેશાન ઃ પેટ્રોલ-ગેસની તંગી
આવી સ્થિતિમાં પણ અમેરિકનો પાર્ટી કરવાનું ચુકતા નથી ઃ ઓબામા-રોમ્નીએ પ્રચાર આરંભ્યો
ન્યૂયોર્ક, તા. ૨
ભયાનક વાવાઝોડા પછી અમેરિકામાં જન જીવન સામાન્ય થઇ રહ્યુ છે ત્યારે હજુ પણ સેન્ડી વાવાઝોડાના પિડીતોને ગેસ તેમજ, વીજળી પુરવઠો અને રહેઠાણની સમસ્યાનો સામનો કરવો પડી રહ્યો છે. આ દરમિયાન વાવાઝોડાનો મૃત્યુઆંક ૯૨ થઇ ગયો છે અને હજુ પણ મૃત્યુ આંક વધવાની સંભાવના છે.
ન્યૂયોેર્કનાં અમુક વિસ્તારોમાં ભૂગર્ભ રેલવે ફરીથી શરૃ કરી દેવામાં આવી છે. જો કે અમુક વિસ્તારોમાં હજુ પણ વીજળીનો પુરવઠો ઉપલબ્ધ બન્યો ન હોવાથી લોકોને પેટ્રોલ અને ગેસની તંગીનો સામનો કરવો પડી રહ્યો છે. જો કે આવી સ્થિતિમાં પણ અમેરિકનો પાર્ટી કરવાનું ચુકતા નથી. કેટલાક વિસ્તારોમાં લોકોને રાત્રે ઘરની છત પર સમૂહ ભોજનનું આયોજન કર્યું હતું. બીજી તરફ અમેરિકન પ્રમુખની ચૂંટણીને થોડાક જ દિવસ બાકી રહ્યા હોવાથી ઓબામા અને રોમ્નીએ ફરીથી પ્રચાર શરૃ કરી દીધો છે.
સોમવાર રાત્રે ત્રાટકેલા વાવાઝોડાને કારણે અત્યાર સુધી ૧૫ રાજ્યોમાં ઓછામાં ઓછા ૯૨ લોકોનાં મોત થયા હોવાના અહેવાલ પ્રાપ્ત થયા છે. જે પૈકી માત્ર ન્યૂયોર્ક શહેરમાં ૪૦ લોેકોનાં મોત થયા છે. કેટલાક અર્થશાસ્ત્રીઓએ વાવાઝોડાને કારણે અમેરિકાને ૫૦ અબજ ડોલરનું નુકસાન થયું હોવાનો અંદાજ મૂક્યો છે.
ન્યૂયોર્કના મેયર માઇકલ બ્લૂમબર્ગ ગુૃરૃવારે જણાવ્યું હતું કે ફાયરબિગ્રેડના કર્મચારીઓ બચાવ અભિયાન ચલાવી રહ્યા છે. તેમણે જણાવ્યું હતું કે ન્યૂયોર્ક શહેરમાં હજુ પણ ૬,૫૦,૦૦૦ લોકો વીજ પુરવઠાથી વંચિત છે.
બ્લૂમબર્ગે જણાવ્યું હતું કે નેશનલ ગાર્ડના અધિકારીઓ અને પોલીસ કર્મચારીઓ ઊંચી ઇમારતોમાં જઇને વૃદ્ધોની મદદ કરી રહ્યા છે. કોન એડિસન નામની પાવર કંપનીએ જણાવ્યું હતું કે ન્યૂયોર્કના રહેવાસીઓને વીજ પુરવઠા માટે ૧૧ નવેમ્બર સુધી રાહ જોવી પડશે.